CELEX: 32022D0532
Language: hr
Date: 2022-04-01 00:00:00
Title: Provedbena odluka Komisije (EU) 2022/532 оd 1. travnja 2022. o utvrđivanju popisa oznaka zemljopisnog podrijetla zaštićenih na temelju Uredbe (EU) br. 1151/2012 Europskog parlamenta i Vijeća za koje je potrebno podnijeti zahtjev za međunarodnu registraciju u skladu s člankom 2. Uredbe (EU) 2019/1753 Europskog parlamenta i Vijeća (priopćeno pod brojem dokumenta C(2022) 1957)

4.4.2022   
               
               
                  HR
               
               
                  Službeni list Europske unije
               
               
                  L 105/57
               
            
         PROVEDBENA ODLUKA KOMISIJE (EU) 2022/532
         оd 1. travnja 2022.
         o utvrđivanju popisa oznaka zemljopisnog podrijetla zaštićenih na temelju Uredbe (EU) br. 1151/2012 Europskog parlamenta i Vijeća za koje je potrebno podnijeti zahtjev za međunarodnu registraciju u skladu s člankom 2. Uredbe (EU) 2019/1753 Europskog parlamenta i Vijeća
         
            
               (priopćeno pod brojem dokumenta C(2022) 1957)
            
         
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/1753 Europskog parlamenta i Vijeća od 23. listopada 2019. o djelovanju Unije nakon njezina pristupanja Ženevskom aktu Lisabonskog sporazuma o oznakama izvornosti i oznakama zemljopisnog podrijetla (1), a posebno njezin članak 2. stavak 3.,
         budući da:
         
                     (1)
                  
                  
                     Ženevski akt Lisabonskog sporazuma o oznakama izvornosti i oznakama zemljopisnog podrijetla (2) („Ženevski akt”) međunarodni je sporazum na temelju kojeg ugovorne stranke primjenjuju sustav uzajamne zaštite oznaka izvornosti i oznaka zemljopisnog podrijetla.
                  
               
                     (2)
                  
                  
                     Na temelju Odluke Vijeća (EU) 2019/1754 (3) o pristupanju Unije Ženevskom aktu, Unija je 26. studenoga 2019. položila ispravu o pristupanju Ženevskom aktu. Pristupanje Unije Ženevskom aktu stupilo je na snagu 26. veljače 2020. S obzirom na to da je Unija peta ugovorna stranka koja je pristupila Ženevskom aktu, Ženevski akt stupio je na snagu istog datuma, u skladu s njegovim člankom 29. stavkom 2.
                  
               
                     (3)
                  
                  
                     U skladu s člankom 5. stavcima 1. i 2. Ženevskog akta, nadležna tijela svake ugovorne stranke Ženevskog akta mogu podnositi zahtjeve za međunarodnu registraciju oznaka izvornosti ili oznaka zemljopisnog podrijetla Međunarodnom uredu Svjetske organizacije za intelektualno vlasništvo, koji ih upisuje u međunarodni registar. U skladu s člankom 9. Ženevskog akta, ostale ugovorne stranke mogu odlučiti hoće li takvu oznaku izvornosti ili oznaku zemljopisnog podrijetla zaštititi na svojem državnom području po završetku posebnog postupka provjere i na temelju rezultata tog postupka.
                  
               
                     (4)
                  
                  
                     U skladu s člankom 1. stavkom 2. Uredbe (EU) 2019/1753, za potrebe te uredbe i propisa donesenih na temelju te uredbe, pojam „oznake zemljopisnog podrijetla” obuhvaća zaštićene oznake izvornosti i zaštićene oznake zemljopisnog podrijetla u smislu Uredbe (EU) br. 1151/2012 Europskog parlamenta i Vijeća (4).
                  
               
                     (5)
                  
                  
                     U skladu s člankom 2. stavkom 1. Uredbe (EU) 2019/1753, Komisija, kao nadležno tijelo Unije, ovlaštena je po pristupanju Unije Ženevskom aktu i redovito nakon toga podnositi zahtjeve za međunarodnu registraciju oznaka izvornosti i oznaka zemljopisnog podrijetla Unije Međunarodnom uredu.
                  
               
                     (6)
                  
                  
                     U razdoblju od studenoga do prosinca 2021. države članice poslale su Komisiji, u skladu s člankom 2. stavkom 2. Uredbe (EU) 2019/1753, 18 zahtjeva za registraciju u međunarodnom registru zaštićenih oznaka izvornosti i zaštićenih oznaka zemljopisnog podrijetla koje potječu s njihova državnog područja i koje su zaštićene u skladu s Uredbom (EU) br. 1151/2012.
                  
               
                     (7)
                  
                  
                     Za nazive koji su zaštićeni u skladu s Uredbom (EU) br. 1151/2012 kao zaštićene oznake izvornosti (ZOI) i zaštićene oznake zemljopisnog podrijetla (ZOZP) trebalo bi podnijeti zahtjev za registraciju kao oznaka izvornosti odnosno oznaka zemljopisnog podrijetla u međunarodnom registru.
                  
               
                     (8)
                  
                  
                     Stoga bi trebalo utvrditi popis zaštićenih oznaka izvornosti (ZOI) i zaštićenih oznaka zemljopisnog podrijetla (ZOZP) na temelju zahtjeva koje su države članice poslale Komisiji radi podnošenja zahtjeva za međunarodnu registraciju oznaka zemljopisnog podrijetla koje potječu s njihova državnog područja i koje su zaštićene u Uniji u skladu s Uredbom (EU) br. 1151/2012.
                  
               
                     (9)
                  
                  
                     Mjere predviđene u ovoj Odluci u skladu su s mišljenjem Odbora za politiku kakvoće poljoprivrednih proizvoda,
                  
               ODLUČILA JE:
         
            Jedini članak
            Popis zaštićenih oznaka izvornosti i zaštićenih oznaka zemljopisnog podrijetla koje su zaštićene na temelju Uredbe (EU) br. 1151/2012 za koje Komisija treba podnijeti zahtjev za međunarodnu registraciju utvrđen je u Prilogu ovoj Odluci.
         
         
            Sastavljeno u Bruxellesu 1. travnja 2022.
            
               
                  Za Komisiju
               
               Janusz WOJCIECHOWSKI
               
                  Član Komisije
               
            
         
         
            (1)  SL L 271, 24.10.2019., str. 1.
         
         
            (2)  SL L 271, 24.10.2019., str. 15.
         
         
            (3)  Odluka Vijeća (EU) 2019/1754 od 7. listopada 2019. o pristupanju Europske unije Ženevskom aktu Lisabonskog sporazuma o oznakama izvornosti i oznakama zemljopisnog podrijetla (SL L 271, 24.10.2019., str. 12).
         
            (4)  Uredba (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (SL L 343, 14.12.2012., str. 1.).
      
      
         
            PRILOG
            Popis oznaka zemljopisnog podrijetla zaštićenih u Uniji u skladu s Uredbom (EU) br. 1151/2012 (zaštićene oznake izvornosti i zaštićene oznake zemljopisnog podrijetla) za koje je potrebno podnijeti zahtjev za međunarodnu registraciju u skladu s člankom 2. Uredbe (EU) 2019/1753
            Njemačka
            
                        —
                     
                     
                        Kölsch (ZOZP)
                     
                  Grčka
            
                        —
                     
                     
                        Ελιά Καλαμάτας/Elia Kalamatas (ZOI)
                     
                  
                        —
                     
                     
                        Γραβιέρα Νάξου/Graviera Naxou (ZOI)
                     
                  
                        —
                     
                     
                        Κονσερβολιά Ροβίων/Konservolia Rovion (ZOI)
                     
                  
                        —
                     
                     
                        Μαστίχα Χίου/Masticha Chiou (ZOI)
                     
                  Francuska
            
                        —
                     
                     
                        Huile d’olive de Haute-Provence (ZOI)
                     
                  
                        —
                     
                     
                        Morbier (ZOI)
                     
                  
                        —
                     
                     
                        Piment d’Espelette/Piment d’Espelette – Ezpeletako Biperra (ZOI)
                     
                  
                        —
                     
                     
                        Canard à foie gras du Sud-Ouest (Chalosse, Gascogne, Gers, Landes, Périgord, Quercy) (ZOZP)
                     
                  
                        —
                     
                     
                        Emmental français est-central (ZOZP)
                     
                  
                        —
                     
                     
                        Emmental de Savoie (ZOZP)
                     
                  
                        —
                     
                     
                        Huîtres Marennes Oléron (ZOZP)
                     
                  
                        —
                     
                     
                        Jambon de Bayonne (ZOZP)
                     
                  
                        —
                     
                     
                        Pruneaux d’Agen (ZOZP)
                     
                  
                        —
                     
                     
                        Tomme de Savoie (ZOZP)
                     
                  Italija
            
                        —
                     
                     
                        Finocchiona (ZOZP)
                     
                  Rumunjska
            
                        —
                     
                     
                        Telemea de Ibăneşti (ZOI)
                     
                  
                        —
                     
                     
                        Magiun de prune Topoloveni (ZOZP)